Tammearu ja Kaljujärve tuules kiidab kontserti ka endine lavastaja Kuuno Otsus. "Viimase peal kontsert! See oli  meistriklass! Erakordselt intelligentne kontsert." Otsus lisab, et Kaljuste-Semperi ühistöö võiks olla teistele tegijatele eeskujuks. "See ei olnud tavaline gala, vaid imearmas õhtu," tähendas Otsus. "Väga hästi valitud muusika, väga hea lavakujundus. Mulle väga meeldis Semperi lavakujunduse lahendus - kahe ukse mäng. Ja mõistagi võrratu Aile Asszonyi oma tiibadega Mozartit esitamas - võrratu! Tõnu Kaljuste on ikka äärmiselt kõva kuju ja tal on väga peen maitse. Seda kontserti ei saa arvustada, seda saab üksnes  nautida."